Inštitút pre verejné otázky v súčasnosti spolupracuje na projekte Národného demokratického inštitútu (NDI), ktorý sa zameriava na výskum názorov mladých ľudí vo veku 16 – 29 rokov na otázky demokracie a výkonu moci, aktuálnu politickú situáciu, európsku integráciu, ich politickú participáciu, záujem o politiku, hodnoty, identitu, zdroje informácií a ďalšie otázky.
Ide o medzinárodný porovnávací výskum, spolupracujúcimi inštitúciami sú Instytut Spraw Publicznych (Varšava) a Political Capital Institute (Budapešť). V projekte sa využívajú dva metodologické postupy - kvantitatívny reprezentatívny výskum i fokusové skupiny.
Prvým výstupom projektu je prezentácia výsledkov reprezentatívneho výskumu mladých z decembra 2017: https://www.ndi.org/publications/youth-democracy-and-politics-public-opinion-research-slovakia